ΓΡΑΠΤΗ ΕΡΩΤΗΣΗ E-3373/02

υποβολή: Jonas Sjstedt (GUE/NGL) προς την Επιτροπή

(27 Νοεμβρίου 2002)

Θέμα: Δικαίωμα των βιντεοερασιτεχνών να αναπαράγουν βιντεοταινίες

Από τον Οκτώβριο του 2002, οι γερμανικές τελωνειακές αρχές άρχισαν (με τη συγκατάθεση της Ευρωπαϊκής Επιτροπής σύμφωνα με πληροφορίες) να λαμβάνουν ενεργό μέρος στον περιορισμό του δικαιώματος των βιντεοερασιτεχνών να αναπαράγουν βιντεοταινίες.

Ουσιαστικά όλες οι βιντεοκάμερες που εισάγονται στις χώρες της ΕΕ έχουν αναπρογραμματιστεί από τους κατασκευαστές, έχουν τροποποιηθεί ώστε να ανταποκρίνονται στα κριτήρια της ΕΕ. Στις βιντεοκάμερες που δεν έχουνποστεί τέτοια τροποποίηση επιβάλλεται, κατά την εισαγωγή τους στην ΕΕ, δασμός περίπου 10 %. Ως εκ τούτου, τούτο εμποδίζει τους πολίτες της ΕΕ να αναπαράγουν τις βιντεοταινίες τους σεπολογιστή. Εδώ και πέντε χρόνια, έχει αναπτυχθεί στις χώρες της ΕΕ μια εντελώς νέα βιομηχανία για την αποκατάσταση των βιντεοκαμερών σε δημοκρατική κατάσταση. Ωστόσο, κυκλοφορούν σήμερα φήμες ότι η Ευρωπαϊκή Επιτροπή συμμετέχει στην κατάπνιξη αυτής της βιομηχανίας.

Είναι σωστό να επιβάλλεται στις βιντεοκάμερες που δεν έχουν τροποποιηθεί ώστε να ανταποκρίνονται στα πρότυπα της ΕΕ σχεδόν 10 %ψηλότερος δασμός σε σχέση με εκείνες που έχουν τροποποιηθεί· Υπάρχουν σχέδια για την τροποποίηση των δασμολογικών συντελεστών·

Απάντηση του κ. Bolkestein Εξ ονόματος της Επιτροπής

(9 Ιανουαρίου 2003)

Το κοινό δασμολόγιο της Κοινότητας (ΚΔ)(1) περιέχει δύο κλάσεις για τις βιντεοκάμερες (άλλες από τις βιντεοκάμερες σταθερής εικόνας και τις ψηφιακές κάμερες): η μία από τις κλάσεις αυτές (κωδικός ΣΟ 8525 40 91, δασμολογικός συντελεστής 4,9 %) αφορά τις κάμερες που μπορούν να καταγράψουν ήχο και εικόνα που λαμβάνεται μόνο από συσκευή τηλεόρασης και η άλλη κλάση (κωδικός ΣΟ 8525 40 99, δασμολογικός συντελεστής 14 %) αφορά τους άλλους τύπους.

Οι χρήστες βιντεοκάμερας επέστησαν την προσοχή της Επιτροπής στο ότι, στην αγορά,πάρχουν τόσο βιντεοκάμερες που δεν έχουν αναπρογραμματιστεί όσο και βιντεοκάμερες που έχουν αναπρογραμματιστεί, και την καλούν να αναθεωρήσει τη σημερινή κατάσταση.

Πρέπει να σημειωθεί ότι κατά την εισαγωγή, οι βιντεοκάμερες κατατάσσονται σύμφωνα με τη λειτουργία που μπορούν να εκτελούν, μετά από αξιολόγηση τωνλικών χαρακτηριστικών του προϊόντος. Έτσι, οι αναπρογραμματισμένες βιντεοκάμερες θα πρέπει να έχουν το αναγκαίολισμικό προκειμένου να μπορούν να καταγράψουν ή να αναπαράγουν ήχο και εικόνα άλλα από αυτά που λαμβάνονται από συσκευή τηλεόρασης. Κατά συνέπεια, όλες οι βιντεοκάμερες κατατάσσονται στη δασμολογική κλάση 8525 40 99. Το 2002, δημοσιεύτηκε επεξηγηματική σημείωση της Συνδυασμένης Ονοματολογίας(2) προκειμένου να αποσαφηνιστεί η κατάσταση στον τομέα αυτό. Η πρακτική που τηρείται είναι ομοιόμορφη σε όλη την Ένωση.

Οι συγκεκριμένοι δασμοί είναι αποτέλεσμα της Γενικής Συμφωνίας Δασμών και Εμπορίου (GATT) και, στη συνέχεια, των διαπραγματεύσεων του Παγκόσμιου Οργανισμού Εμπορίου (ΠΟΕ) για τη συμφωνία σχετικά με την τεχνολογία των πληροφοριών μετά τον Γύρο της Ουρουγουάης (ITA), και αντανακλούν μία δίκαιη ισορροπία μεταξύ αυτών που δίδονται στην Ένωση και αυτών που προσέφερε αυτή όσον αφορά την πρόσβαση στην αγορά.

Πολλά μέλη του Παγκόσμιου Οργανισμού Εμπορίου, περιλαμβανομένης και της Κοινότητας, είναι συμβαλλόμενα μέρη της ITA. Αξίζει να σημειωθεί ότι η πλειονότητα των συμμετεχόντων στην ITA είναι αντίθετοι στο να περιληφθούν καταναλωτικά ηλεκτρονικά προϊόντα (όπως οι ψηφιακές βιντεοκάμερες)· ως αποτέλεσμα, η ΙΤΑ επικεντρώθηκε στην κατάργηση των δασμών για τα βασικά προϊόντα της τεχνολογίας των πληροφοριών (ΤΠ).

Ωστόσο, κατά την άποψη της Επιτροπής, οι τρέχουσες πολυμερείς εμπορικές διαπραγματεύσεις (Γύρος της Ντόχα) πρέπει να είναι πλήρεις και να καλύπτουν όλα τα βιομηχανικά προϊόντα χωρίς εκ των προτέρων εξαιρέσεις. Στο πλαίσιο των διαπραγματεύσεων αυτών, η Κοινότητα πρότεινε τη μεγάλη συμπίεση των δασμών, περιλαμβανομένων και των δασμών για τα συγκεκριμένα προϊόντα. Η έκβαση τηςπόθεσης θα εξαρτηθεί από τις λεπτομέρειες που θα συμφωνηθούν από τους εταίρους του ΠΟΕ προκειμένου να επιτευχθεί ένα ισορροπημένο και ικανοποιητικό αποτέλεσμα για παραχωρήσεις.

(1) Οι συντελεστές δασμών του ΚΔ για το 2002 δημοσιεύονται στην ΕΕ L 279 της 23.10.2001.

(2) ΕΕ C 256 της 23.10.2002.